***NËNTEMATIKA III: OLIMPIZMI DHE LOJA E NDERSHME***

***Mësimi 3.1: Olimpizmi***

Olimpizmi është një lëvizje botërore, e cila i kushton një vëmendje të veçantë çështjeve të sportit dhe shëndetit të të rinjve, pasqyruar në aktivitetet dhe veprimtaritë që Komiteti Olimpik Ndërkombëtar dhe Komitetet Olimpike Kombëtare organizojnë. Nëpërmjet përhapjes së idealeve të paqes, bashkëpunimit, mirëkuptimit, fair-play-it, etj. Olimpizmi gjithnjë ka qenë një lëvizje e veçant***ë***, e përkushtuar tërësisht paqes dhe bashkëpunimit midis popujve në botë.

Idealet Olimpike, prej vitesh janë përdorur prej edukatorëve në të gjithë botën, si mjet për të edukuar fëmijët dhe të rinjtë. Për të bërë të mundur Edukimin Olimpik janë hartuar shumë programe mësimore dhe janë shkruar shumë libra, nëpërmjet të cilëve jepet informacion mbi historinë e Lojërave Olimpike, Organizatave ndërkombëtare e kombëtare, që merren me Lëvizjen Olimpike, përshkrimin idealeve Olimpike, etj. Nëpërmjet këtyre programeve dhe librave, fëmijët dhe të rinjtë:

• Edukohen të pasurojnë personalitetin e tyre përmes aktivitetit fizik dhe sportit.

• Edukohen të shndërrojnë veprimtarisë fizike dhe sportin në model jete të shëndetshme.

• Zhvillojnë ndjenjën e solidaritetit njerëzor, tolerancën dhe respektin, mirëkuptimin dhe lojën e ndershme.

• Zhvillojnë respektin për kultura të ndryshme, paqen dhe mbrojtjen e mjedisit.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 4** | **Klasa: 10** |
| **Tema mësimore: Olimpizmi** | | **Situata e të nxënit:** Bashkëbisedim, sjellja shembujve, reflektim i nxnënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh kuptimin dhe historikun e Olimpizmit si lëvizje botërore. * Njeh parimet kryesore të Filozofisë Olimpike. | | **Fjalë kyçe:**  Olimpizëm  Ideale olimpike | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit të diskutojnë rreth kuptimit të fjalëve “Olimpizëm” dhe “Ideale Olimpike”  a) Cili është kuptimi i tyre?  b) Si janë njohur dhe ku i kanë hasur këto fjalë më parë?  c) Çfarë nënkuptojnë ato?  **Faza e dytë:** Mësuesi fillon të shpjegojë dhe argumentojë me shëmbuj rreth:  a) Olimpizmit si lëvizje e veçantë botërore, e cila i është përkushtuar paqes dhe sportit  b) Idealeve olimpike dhe se si ato identifikohen dhe se si mund të zbatohen në jetën e përditëshme  c) Përse është i vlevshëm edukimi olimpik, përse shërben dhe cili është kontributi i tij në edukimin e fëmijëve dhe të rinjve.  **Faza e tretë:** Mësuesi i drejton nxënësit në një diskutim rreth pyetjeve:  1. Çfarë është Olimpizmin dhe Lëvizja Olimpike.  2. Si i kupton ti idealet olimpike dhe edukimin me to?  3. Rendit disa prej idealeve olimpike dhe kuptimit të tyre.  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore.  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |
| **Detyrat dhe puna e pavarur:**  Nxënësit të shkruajnë në fletoren e shtëpisë një përmbledhje të shkurtër me temë: “Si i zbatoj unë në jetën  e përditshme idealet olimpike”. | | | |