***Mësimi 3.5: Veprimtari “DITA OLIMPIKE”***

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e DITËS OLIMPIKE. Kjo veprimtari, mund të planifikohet prej mësuesve të Edukimit fizik, sporte dhe shëndet, si përmbyllëse e javës olimpike të shkollës. Për organizimin e saj mund të kërkohet bashkëpunimi edhe i departamenteve të tjera dhe të gjithë sëbashku mund të realizoni një veprimtari kroskurrikulare dhe gjithëpërfshirëse. Nëpërmjet kësaj veprimtarie duhet mundësohet pjesëmarrja e të gjithë nxënësve, për të dhënë kontributin e tyre. Kjo veprimtari është një mundësi shumë e mirë për nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit dhe të edukojë aftësinë e punës në grup.

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 4** | **Klasa: 10** |
| **Tema mësimore: Veprimtari “DITA OLIMPIKE”** | | **Situata e të nxënit:** Organizimi i veprimtarisë | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh historikun e Lojërave Olimpike * Njeh historikun dhe domethënien e Simboleve Olimpike. * Njeh parimet Olimpike dhe i zbaton ato në jetën e përditëshme. * Njeh parimet e “Fair-Play”-t dhe i zbaton ato në jetën e përditshme. | | **Fjalë kyçe:**  Lojëra Olimpike  Simbole Olimpike,  Fair-Play  Punë në grup | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Artet, Gjuhën dhe komunikimin, TIK | |
| **Metodologjia dhe veprimtaritë e nxënësve** | | | |
| **DITA OLIMPIKE**  **Veprime parapërgatitore**  **Veprimi 1.** Mësuesi duhet të drejtojë nxwnënësit në hartimin e një plani të thjeshtë me veprimtari për Ditën Olimpike, ku mund të përfshihen:   * Prezantimin në P.P. të një materiali kushtuar Olimpizmit dhe Lojrave Olimpike. * Përgatitjen e një posteri me informacione rreth Olimpizmit, Lojrave Olimpike dhe Fair-Play-t. * Përgatitjen e një ekspozite me vizatime kushtuar Olimpizmit, Lojrave Olimpike dhe Fair-Play-t. * Organizimin e lojrave lëvizore dhe popullore. * Organizimin e garave ose ndeshjeve sportive. * Ftesën e një figure të shquar të sportit të zonës, për të folur rreth sportit dhe vlerave edukative të tij. * Prezantim krijimesh letrare kushtuar Olimpizmit, Lojrave Olimpike dhe Fair-Play-t. * Ju mund të zgjidhni të bëni ato veprimtari që keni mundësi.   **Veprimi 2.** Nxënësit ndahen në grupe dhe caktojnë detyra për secilin prej tyre.  Ata mund të parapërgatisin:  1. Një pishtar për Flakën Olimpike  2. Medaljet për fituesit e garave sportive  3. Kurora me degë ulliri për fituesit e garave apo fituesit e ekspozitës së vizatimeve.  4. Postera  **Organizimi i aktivitetit**  **Veprimi 1.** Zgjidhen një ose dy përfaqësues të klasës për të bërë prezantimin e veprimtarive që janë planifikuar.  **Veprimi 2.** Zgjidhet një juri me nxënës dhe mësues, që të bëjnë vlerësimin e vizatimeve më të bukura të ekspozitës (nëse do të vendosni të bëni një të tillë)  **Veprimi 3.** Ftohen mësues, prindër dhe familjarë në Ditën Olimpike.  **Veprimi 4.** Ftohet një figurë të shquar e sportit të përshëndesë veprimtarinw ose në mungesë të tij, një prej drejtuesve të shkollës.  **Veprimi 5.** Organizohet një mini stafetë të Pishtarit Olimpik.  **Veprimi 6.** Organizohen me radhë veprimtaritw e përgatitura.  **Veprimi 7.** Jepen medaljet dhe kurorat e ullirit për fituesit e garave sportive dhe ekspozitës së vizatimit.  **Veprimi 8.** Mësuesi shuan pishtarin me Flakën Olimpike dhe të deklaron mbyllen e Ditës Olimpike. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en.  Do të vlerësohen për dukuritë pozitive të shfaqura gjatë veprimtarisë, (respektimi mendimit të shokëve, radhës së diskutimit, pjesëmarrja aktive në diskutim, etj.)  Do të vlerësohet përkushtimi dhe kontributi i nxënësve në punën në grup. | | | |