***NËNTEMATIKA IV: LËNDËT QË KRIJOJNË VARËSI***

***MËsimi 4.1: CFARË ËSHTË VARËSIA DHE CILAT JANË LËNDËT QË KRIJOJNË VARËSI ?***

Paaftësia e disa njerëzve për të ndaluar përdormin e lëndëve droga konsiderohet sëmundje. Ata e kanë të vështirë të shkëputen prej “vesit” të konsumit të lëndës drogë, pasi trupi i tyre ka pësuar disa transformime prej saj duke krijuar varësi.

Tipet e ndryshme të lëndëve-droga

Çfarë janë drogat? Drogat janë substancat që përmbajnë kimikate që kanë efekt në mendje dhe në trup. Shumica e drogave janë të rrezikshme nëse merren në sasi të mëdha dhe shumë shpesh. Ndonjëherë ndodh të fillojmë të përdorim barna për të larguar shqetësimet e ndryshme të trupit, por është shumë e rëndësishme që t’i marrim këto barna nën kujdesin dhe miratimin e mjekut mbasi në doza të mëdha përveç rrezikut të helmimit, mund të shkaktojnë sëmundjen e varësisë.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 4** | **Klasa: 10** |
| **Tema mësimore: Çfarë është varësia dhe cilat janë lëndët që krijojnë varësi?** | | **Situata e të nxënit:** Bashkëbisedim, sjellja shembujve, reflektim i nxnënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon lëndë (medikamente) të dëmshme për shëndetin dhe mirëqenien e tij/saj, që krijojnë varësi, si dhe disa nga efektet (shenjat) dalluese të jashtme të tyre. | | **Fjalë kyçe:**  Sëmundja e varësisë  Lëndë që krijojnë varësi  Drogat | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, shkencat shoqërore, Gjuhën dhe komunikimin, TIK. | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit të diskutojnë duke bërë pyetjen: Përse mendoni se njerëzit që konsumojnë lëndë droga, e kanë të vështirë të ndërpresin përdormimin e tyre?  a) Cilat janë disa prej efekteve që lëndër droga sjellin në organizmin e njeriut?  b) Cilat mund të jenë disa prej lëndëve-droga?  **Faza e dytë:** Mësuesi fillon të shpjegojë dhe argumentojë me shëmbuj rreth:  a) Sëmundjes së varësisë prej lëndëve-droga.  b) Përse shkaktohet ajo.  c) Cilat janë disa prej substancave droga dhe efektet e tyre në organizmin e njeriut?  **Faza e tretë:** Mësuesi i drejton nxënësit në një diskutim rreth pyetjeve:  1. Çfarë kupton me varësi nga lëndët-droga?  2. Si krijohet varësia nga lëndët-droga?  3. Varësia krijohet vetëm nga lëndët-droga apo edhe nga lwndw të tjera, të cilat mund të jenë mjeksore?  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore.  Do të vlerësohen për dukuritë pozitive të shfaqura gjatë dikutimit, (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |
| **Detyrat dhe puna e pavarur:**  **Nxënësit:**  1. Të pyesin prindërit rreth asaj që ata dinë për lëndët droga dhe varësinë që krijojnë ato?  2. Të mbledhin informacion nëpërmjet librave të ndryshëm ose internetit mbi varësinë nga drogat.  3. Të diskutojnë nw klasw rreth informacionit të mbledhur. | | | |