***Mësimi 1.5: Veprimtari Debat***

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një debati midis nxnësve rreth pohimit ***“Të merresh me sport të pengon të marrësh nota të mira në mësime”.*** Kjo veprimtariduhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit dhe të edukojë aftësinë e debatit të shëndetshëm.

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 4** | **Klasa: 6** |
| **Tema mësimore: Veprimtari - DEBAT** | | **Situata e të nxënit: Debat rreth pohimit “ Të merresh me sport, të pengon të marrësh nota të mira në mësime”.** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Tregon njohuri, menaxhon me emocionet e tij/saj dhe i përshtat ato në situata të ndryshme, p.sh. punë në grup * Argumenton përfitimet që sjell zbatimi në jetën e përditshme të veprimtarisë së rregullt fizike dhe ndikimet pozitive tek shëndeti. * Demonstron aftësi të komunikimit dhe të të shprehurit. | | **Fjalë kyçe:**  Debat  Veprimtari fizike  Përfitime nga veprimtaria fizike | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi, i ka njohur nxnësit me veprimtarinë që do të organizohet që në orën paraardhëse mësimore. Ai i ka njohur gjithashtu me temën e debatit dhe i ka orjentuar nxnësit në kërkimin e informacioneve të mëtejshme rreth temës së debatit.  **Faza e dytë:** Mësuesi drejton dhe i ndihmon nxënësit të ndahen në dy skuadra.   1. Grupet do të punojnë sëbashku për të nxjerrë argumentet pro dhe kundër pohimit duke i shkruajtur ato në një fletore. 2. Të dy grupet do të zgjedhin nga një përfaqësues që të lexojë përpara klasës argumentet që grupi ka zgjedhur. 3. Pas prezantimit të argumenteve nga përfaqësuesit e grupeve diskutohet me radhë rreth tyre. 4. Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxnësve në klasë.   **Faza e tretë:** Mësuesi drejton nxënësit në organizimin e votimit “Pro” dhe “Kundër” pohimit.  Në këtë fazë mësuesi duhet të jetë i kujdëshsëm për të ndërhyrë e për t’i drejtuar vëmendjen e nxnënësit tëk argumentat “kundër” pohimit.  **Faza e katërt:** Pavarësisht se cili nga grupet do të dalë fitues në fund të debatit mësuesi duhet të flasë dhe të argumentojë për të drejtuar vëmendjen e nxnënësit tëk argumentat “kundër” pohimit. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en dhe kontributin në punën në grup.  Do të vlerësohen për impenjimin dhe aftësinë e argumentimit.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | |
| **Detyrat dhe puna e pavarur:**  **Nxënësit të:**  3. Zbulojnë më tepër nga prindërit mbi vlerat dhe kontributin e veprimtarisë fizike e sportive në përmirësimin e shëndetit dhe arritjeve në mësime (akademike). | | | |