***Mësimi 3.3: Simbolet Olimpike***

Besimi Olimpik ose parimi themelor i Lojërave Olimpike Moderne është një citat i thënë nga inisiatori i Lojrave Olimpike Moderne Baroni Pierre de Coubertin: “*Gjëja më e rëndësisëhme në Lojrat Olimpike nuk është të fitosh por të marrësh pjesë në të, ashtu si dhe gjëja më e rëndësishme në jetë nuk është triumfi por është përpjekja. Dhe më e rënësishmja nuk është të fitosh diçka por të kesh luftuar për të.”*

Motoja Olimpike janë fjalët Latine “*Citius, Altius, Fortius”*, të cilat nënkuptojnë “*Më shpejtë, më lartë, më fort”*. Kjo moto u prezantua për herë të parë në 1924 si mënyrë për të nxitur atletët për të përqafuar Shpirtin Olimpik, si dhe të shfaqnin aftësitë e tyre më të mira në garim.

Rrathët Olimpik janë simboli zyrtar i Lojrave Olimpike Moderne. Pesë rrathët e lidhur midis tyre përfaqësojnë pesë kontinentet: Amerikën e Veriut dhe të Jugut, Afrikën, Azinë, Australinë dhe Europën. Ata gjithashtu simbolizojnë bashkimin e të gjithë atletëve të të gjithë botës që garojnë në Lojrat Olimpike. Ngjyrat e rrathëve: blu, e verdhë, e kuqe, e zeze, jeshile, si dhe vetë ngjyra e flamurit e bardhë personifikojnë ngjyrat e përdorura në të gjithë flamurët të gjithë vendeve të botës. Flamuri Olimpik është përforur për herë të parë në Lojrat Olimpike të Antëerp (Belgjikë) në 1920.

Flaka Olimpike simbolizon vazhdimësinë midis Lojrave të Lashta dhe Mderne Olimpike. Lojrat Moderne Olimpike hapen zyrtarisht nga vrapuesit që mbajnë pishtarin e ndezur me Flakën Olimpike të marrë në Tempullin e Zeusit në Olimpia (Greqi). Përvec rasteve kur flaka duhet të ransportohet ne anie ose avion, transporti i flakës Olimpike bëhet nëpërmjet një stafete atletesh nga Greqia deri në vendin e organizimit te Lojrave Olimpike. Flaka ndez një pishtar gjigand i cili qëndron i ndezur gjatë gjithë kohës së organizimit të Lojrave Olimpike. Për herë të parë Flaka Olimpike u ndez në Lojrat Olimpike të Berlinit (Gjermani) më 1928.

Betimi i atletëve (sportistëve). Në ceremoninë e hapjes së Lojrave Olimpike, një sportist nga vendi organizator citon Betimin: *“Në emër të të gjithë pjesmarrësve, për respektimin e vazhdueshëm ndaj rregullave që na drejtojnë , për përkushtim ndaj një sporti pa doping, nën shpirtin e vërtetë të korrektësisë ndaj sportit, për lavdinë e tij dhe në nder të skuadrës që përfaqësojmë”.* Betimi u mbajt për herë të parë në Lojrat Olimpike të Antëerp (Belgjikë) më 1920.

Cmimet Olimpike. Ashtu si në Greqinë e lashtë ku fituesit cmoheshin me një kurorë ulliri, edhe në Lojrat Olimpike Moderne fituesit gjithashtu marrin cmime, diploma shoqëruar me medalje. Në ceremoninë e dhënies së medaljeve, sportistët fitues vendosen në podium ku dhe u vendosen në qafë medaljet sipas vendeve të fituara, më pas luhet himni kombëtar i vendit të fituesit të medaljes së artë.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 4** | **Klasa: 10** |
| **Tema mësimore: Simbolet olimpike** | | **Situata e të nxënit:** Bashkëbisedim, sjellja shembujve, reflektim i nxnënësve. | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Dallon Simbolet Olimpike * Njeh historikun dhe domethënien e Simboleve Olimpike. | | **Fjalë kyçe:**  Simbole Olimpike,  Rrathët Olimpik,  Moto Olimpike,  Betimi Olimpik,  Flaka Olimpike,  Çmimet Olimpike | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin, TIK. | |
| **Metodologjia dhe veprimtaritë e nxënësve** | | | |
| **Faza e parë:** Mësuesi fton nxënësit të diskutojnë rreth simboleve olimpike:  a) Cilët mund të jenë ata?  b) Cili mund të jetë kuptimi i tyre?  c) Ku mund t’i kenë hasur nxnësit këto simbole?  **Faza e dytë:** Mësuesi fillon të shpjegojë dhe argumentojë me shembuj rreth:  a) Simboleve olimpike: Rrathët Olimpik, Moto Olimpike, Betimi Olimpik, Flaka Olimpike, Çmimet Olimpike.  b) Kuptimit dhe përdorimit të tyre.  c) Mesazhit që këto simbole përcjellin jo vetëm gjatë organizimit të Lojrave Olimpike, por edhe në jetën e përditëshme.  **Faza e tretë:** Mësuesi i drejton nxënësit në një diskutim rreth pyetjeve:  1. Cfarë simbolizojnë 5 rrathët Olimpik? Po ngjyrat e tyre?  2. Si e kupton ti Moton Olimpike “Më lartë, më fortë, më shpejtë”?  3. Çfarë simbolizon Flaka Olimpike?  4. Cili mund të jetë kuptimi i kurorës së ullirit, që u vendoset në kokë atletëve fitues?  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore.  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |
| **Detyrat dhe puna e pavarur:**  Nxënësit do të kryejnë një punë në grup:  1. Organizohen në grupe prej 3-4 vetësh.  2. Brenda çdo grupit të vogël ndahen detyra për të mbledhur informacion dhe foto për Simbolet Olimpike, nga revistat, libra të ndryshëm ose nëpërmjet internetit.  3. Me informacionin dhe fotot e zgjedhura krijohet çdo grup një poster.  4. Në orën pasardhëse zgjidhet një përfaqësues për çdo grup, për të prezantuar punën e bërë përpara klasës.  5. Posterat e krijuar vendosen në murin e klasës. | | | |