***Mësimi 2.5: Veprimtari “Panairi i ushqimeve”***

Duke konsideruar si shumë të rëndësishme njohuritë rreth ushqimit dhe mënyrave të shëndetëshme të të ushqyerit, në tekstin e nxnënësit propozohet zhvillimi i një veprimtarie, e cila konsiston në organizimin e një “Panairi të ushqimeve”. Kjo veprimtari nëpërmjet argëtimit, duhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit.

Në orën mësimore kjo veprimtari mund të trajtohet si më poshtë:

|  |  |  |  |
| --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: 4** | **Klasa: 10** |
| **Tema mësimore: Veprimtari “Panairi i ushqimeve”** | | **Situata e të nxënit:** Organizimi i “Panairit të ushqimeve” | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Tregon njohuri, menaxhon me emocionet e tij/saj dhe i përshtat ato në situata të ndryshme, p.sh. punë në grup * Argumenton përfitimet që sjellin produktet e ushqimore dhe mënyrat e shëndetshme të të ushqyerit në organizmin e njeriut. | | **Fjalë kyçe:**  Panair  Ushqime  Lëndë ushqyese | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:**  Mësuesi, i ka njohur nxnësit me veprimtarinë që do të organizohet që në orën paraardhëse mësimore. Ai i ka udhëzuar nxnënësit të kërkojnë leje nga prindërit për të marrë produkte ushqimore nga shtëpia si dhe për llojet e produkteve që duhet të sjellin në veprimtari.  **Faza e dytë:** Mësuesi drejton dhe i ndihmon nxënësit të ndahen në katër grupe.  **Grupi 1:** karbohidrate, Grupi 2: yndyra, Grupi 3: proteina dhe Grupi 4: vitamina dhe minerale  **Veprimi 1:** Mësuesi drejton nxënënësit në vendosjen e ushqimeve, në një tavolinë.  **Veprimi 2:** Mësuesi ndihmon nxnënësit në zgjedhjen e një përfaqësues të grupit, që të prezantojë produktet ushqimore që grupi ka sjellë, si dhe të flasë për lëndën ushqyese që ato përmbajnë.  **Veprimi 3:** Drejtim i diskutimit rreth ushqimeve që keni sjellë dhe vlerave ushqyese që ato kanë.  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë.  Kjo veprimtari mund të jetë një orë mësimore e hapur në të cilën mund të përfshihen (ftohen) mësues të tjerë dhe familjarë të fëmijëve. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en dhe kontributin në punën në grup.  Do të vlerësohen për impenjimin dhe aftësinë e argumentimit.  Do të vlerësohen për dukuritë pozitive të shfaqura gjatë veprimtarisë (respektimi mendimit të shokëve, radhës së diskutimit, pjesëmarrja aktive në diskutim, et.) | | | |
| **Detyrat dhe puna e pavarur:**  **Nxënësit:**  Zbulojnë më tepër nga prindërit mbi vlerat dhe kontributin e ushqimit për një shëndet sa më të mirë. | | | |